KAUNO MIESTO SAVIVALDYBĖS TARYBA

SPRENDIMAS

DĖL KAUNO MIESTO SAVIVALDYBĖS TARYBOS 2011 M. VASARIO 18 D. SPRENDIMO NR. T-91 „DĖL ASMENS (ŠEIMOS) SOCIALINIŲ PASLAUGŲ POREIKIO NUSTATYMO IR SOCIALINIŲ PASLAUGŲ SKYRIMO KAUNO MIESTE TVARKOS APRAŠO PATVIRTINIMO“ PAKEITIMO

2014 m. sausio 16 d.. Nr. T-26

Kaunas

Kauno miesto savivaldybės taryba n u s p r e n d ž i a:

Pakeisti Asmens (šeimos) socialinių paslaugų poreikio nustatymo ir socialinių paslaugų skyrimo Kauno mieste tvarkos aprašą, patvirtintą Kauno miesto savivaldybės tarybos 2011 m. vasario 18 d. sprendimu Nr. T-91 „Dėl Asmens (šeimos) socialinių paslaugų poreikio nustatymo ir socialinių paslaugų skyrimo Kauno mieste tvarkos aprašo patvirtinimo“ (kartu su 2012 m. kovo 15 d. sprendimo Nr. T-121 ir 2013 m. kovo 21 d. sprendimo Nr. T-152 pakeitimais):

1. Papildyti 6.1.4 papunkčiu:

„6.1.4. senyvo amžiaus ir pensinio amžiaus asmenų su negalia, pageidaujančių gauti dienos socialinės globos paslaugas ar gaunančių dienos socialinės globos paslaugas Kauno miesto socialinių paslaugų centro dienos globos centre, specialiųjų socialinių paslaugų (socialinės globos) poreikį.“

2. Pakeisti 6.3.3 papunktį ir jį išdėstyti taip:

„6.3.3. socialinės rizikos šeimų, pageidaujančių gauti ar gaunančių socialines paslaugas Kauno kartų namuose, specialiųjų socialinių paslaugų (socialinės priežiūros) poreikį.“

3. Pakeisti 11.2 papunktį ir jį išdėstyti taip:

„11.2. dėl socialinės priežiūros (pagalbos į namus, apgyvendinimo laikino gyvenimo namuose ar nakvynės namuose socialinių įgūdžių ugdymo ir palaikymo namuose ir dienos centruose, negalią turinčių asmenų apgyvendinimo Savarankiško gyvenimo namuose žmonėms su negalia) – į Socialinių paslaugų įstaigą, teikiančią šias paslaugas;“.

4. Pakeisti 41 punktą ir jį išdėstyti taip:

„41. Socialinis darbuotojas, nustatęs asmens (šeimos) socialinių paslaugų poreikį, pateikia išvadas su įrašu, į kokio tipo globos namus asmuo turi būti siunčiamas, Socialinių paslaugų skyriaus atsakingam darbuotojui.“

5. Pakeisti 42.3 papunktį ir jį išdėstyti taip:

„42.3. sveikatos įstaigos pažymą (formą 027/a);“.

6. Pakeisti 55 punktą ir jį išdėstyti taip:

„55. Pagalbos pinigai globėjams skiriami globos ar rūpybos laikotarpiu už kiekvieno vaiko ne giminaičio globą:

55.1. kai vaiko amžius nuo gimimo iki 3 metų;

55.2. kai vaiko amžius nuo 12 iki 18 metų;

55.3. neatsižvelgiant į vaiko amžių, jei vaikas neįgalus;

55.4. neatsižvelgiant į vaiko amžių, jei globėjai globoja du ar daugiau vaikų.

Pagalbos pinigų globėjams skyrimas kontroliuojamas Kauno miesto savivaldybės administracijos direktoriaus nustatyta tvarka.“

Savivaldybės meras	Andrius Kupčinskas